ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ኣብ ኢንዳስትሪ ቱሪዝም ግብጺ ከቢድ ዝሕታለ ኣስዒቡ 15 ሓምለ 2020 ምንጪ ስእሊ, AFP መግለጺ ስእሊ, ቱሪዝም 12 ሚኢታዊት ዓመታዊ እቶት [ጂዲፒ] ግብጺ ከም ዝሽፍን ይእመን ፒራሚዳት ጊዛ፡ ንዘመናት በጻሕቲ ዓዲ ክድነቑሎም ምጽንሖም ዘይከሓድ ሓቂ እዩ። ለበዳ ኮሮናቫይረስ ኣብ ዘለወሉ እዋን ግን፡ እዞም ከባቢታት ሰብ ዘይብሎም ምድረበዳታት ኮይኖም፡ ኢንዳስትሪ ቱሪዝም ግብጽን ካብዚ ብዝረኽቡዎ እቶት ዝናበሩ ህዝብን በሪሱ ይርከብ። እዚ ጥንታዊ ቦታ፡ ካብ ሓደ ሓምለ ጀሚሩ ንበጻሕቲ ዓዲ ክፉት እንተኾነ'ውን፡ ብምኽንያት ክህሉ ዝግብኦ ኣካላዊ ርሕቐትን ምዕቃን ረስንን ውሑዳት በጻሕቲ ውሽጢ ዓዲ'ዮም ዝመጽኡ። ኣሽራፍ ያሲር፡ ን25 ዓመታት ኣብ ጊዛ ንዑደት ንዝመጽኡ ሰባት ኣገልግሎት ምዝንጋዕ ግመል ክህብ ጸኒሑ። "ንኹላትና ከቢድ እዋን'ዩ ነይሩ። ኣርባዕተ ወርሒ ሙሉእ ኣብ ገዛ ኢና ኮፍ ኢልና፤ ነፍሲ ወከፍ ግመል ንመዓልታዊ መግቡ ዝኸውን 6 ዶላር የድልዮ" ይብል። ፈላማይ ሒጅራ ዝተኻየደሉ 'ካልኣይ መካ' መስጊድ ኣልነጃሺ 'ተስፋ ኣይቀበጽኩን ቱሪስት ዝመጽኡሉ እዋን ይምለስ ይኸውን’ መራሒ ዑደት ኣብ ኣክሱም ኣሽራፍ፡ ብምኽንያት ለበዳ ኮሮናቫይረስ ዝረኽቦ እቶት ብዘይምንባሩ ክልተ ኣግማሉ ሸይጡ ንስድርኡ ክቕልብ ተገዲዱ። "ኣብ ከምዚ ዝበለ ግዜ ንኣግማለይን ደቀይን ዝኸውን ቀለብ ክሽፍን ኣይከኣልኩን" ይብል ብተመሳሳሊ ኩነታት ዝተጸገመ ሃሚድ መሓመድ። ምንጪ ስእሊ, Reuters መግለጺ ስእሊ, ፒራሚዳት ጊዛ ንበጻሕቲ ዓዲ ክፉታት ካብ ዝኾኑሉ እዋን ኣትሒዙ ዝመጽኡ ቑጽሪ በጻሕቲ ዓዲ ውሑድ እዩ ንዓመታት ዝነበረ ፖለቲካዊ ናዕብን ኣብ 2015 ኣብ ልዕሊ ተጓዓዝቲ ዝጸዓነት ነፋሪት ድሕሪ ዝተፈጸመ መጥቃዕቲ ቦንባን እዩ፡ ቱሪዝም ግብጺ ከም ብሓዲሽ ክመዓራረ ጀሚሩ። ኣብ 2019፡ 13.6 ሚልዮን ሰባት ኣብ ግብጺ ምብጻሕ ከካይዱ ከለው፡ ኣብዚ ዓመት እዚ ቑጽሪ በጻሕቲ ናብ 15 ሚልየን ሓፍ ክብል ትጽቢት ነይሩ። "ድሕሪ'ዚ ኩሉ ነገር ሃዲኡ፡ ጽዑቕ ስራሕ ነይሩና። ሃንደበት ኮሮናቫይረስ ምስ መጽአ ክኣ ኩሉ ነገር ቅሂሙ" ትብል መራሒት በጻሕቲ ዓዲ ዝኾነት ሻሄንዳ ኣድል። ናይ ምውዳቕ ሓደጋ ዘንጸላልዎ ዘሎ ሓወልቲ ኣኽሱም ንምጽጋን እንታይ ይግበር ኣሎ?
